Cieľ výchovy

Cieľ výchovy predstavuje určitú ideu, zámer a praktický cieľ. Cieľ výchovy je bezprostredne viazaný na proces výchovy, spoznávaním podmienok výchovy, možnosti osobnosti a vplyvu vychovávateľa. Ciele výchovy môžeme odvodiť zo súčasných i budúcich potrieb spoločnosti, potrieb jedinca alebo spojením obidvoch hľadísk. Sú vždy vyjadrením určitého ideálu, ktorý obsahuje požiadavky a predstavy o tom, čím by sa mal človek, člen určitej spoločnosti vyznačovať. Hlavnými cieľmi výchovy sú rozvoj schopností, osvojenie vedomostí a návykov, získanie skúseností a sformovanie charakteru človeka v súhlase s požiadavkami kladenými spoločnosťou v jednotlivých etapách jej historického vývoja.

 Kritériá cieľov výchovy 
Ciele výchovy musia plniť nasledovné kritéria:
 nesmú byť vzdialené, resp. neuskutočniteľné
 nemôžu byť postavené na konečnom princípe (čo by znamenalo koniec vývoja jedinca)
 musia byť postavené tak, aby postihovali všetko ľudské, aby vyhovovali každému jednotlivcovi, s možnosťou rozpracovania výchovných krokov
 ciele by nemali stavať do protikladu individuálne záujmy človeka a potreby spoločnosti

 Funkcie cieľov výchovy 
Rozlišujeme niekoľko funkcií cieľov výchovy: 
 orientačná
 anticipačná
 motivačná
 stimulačná
 realizačná
 regulačná

 Filozofické koncepcie vyvodzovania cieľov výchovy 
 naturalistická – vychádza z rešpektovania vrodených dispozícii dieťaťa, z potrieb a záujmov jedinca, neberúc do úvahy ďalšie činitele a potreby spoločnosti.
 sociologická – opak predchádzajúcej, kladie dôraz na potreby spoločnosti, spoločenskú situáciu, snaží sa o výchovu jedinca schopného plniť si svoje sociálne funkcie.
 kultúrna – za svoj základ berie kultúrne hodnoty danej spoločnosti, ktoré si má jedinec v procese výchovy osvojiť, a to tak, aby ich bol schopný ďalej rozvíjať.
 futurologická – vychádza z prognóz ďalšieho vývoja spoločnosti, čím orientuje výchovu na potreby života v budúcnosti.

Ak chceme objektívne vymedziť ciele výchovy, nemôžeme vychádzať z jednostranných koncepcií výchovy, ale sa snažiť brať do úvahy nasledujúce kategórie:
 Spoločenské požiadavky
 Možnosti spoločnosti
 Možnosti človeka
 Perspektívy spoločnosti
 Medze spoločnosti a človeka

 Podmienky realizácie cieľov výchovy 
 biologické – fyziologické predpoklady, dedičné vlastnosti, biologické prostredie a iné.
 psychické – intelektuálne schopnosti, temperament, vôľa, charakter a iné.
 sociálne – atmosféra doby, spoločenský, politický, ekonomický stav, rodinne prostredie, širšie spoločenské prostredie a iné.

 Cieľ výchovy ako historická kategória 
Ciele výchovy nie je možné posudzovať ako nemennú kategóriu, ale naopak, ako kategóriu, ktorá sa neustále vyvíja, ktorá podlieha zmenám a vývinovým tendenciám spoločnosti. 

 Faktory podmieňujúce zmenu výchovných cieľov 
 faktor chápania obrazu človeka, jeho postavenia, zmyslu jeho života, poslania v rámci rôznych epôch, svetonázorov a filozofických koncepcií
 oblasť politického vládnutia
 ekonomický faktor – ide o ekonomické pomery spoločnosti (s ekonomickým rozvojom spoločnosti rastie význam vzdelania pre všetky vrstvy spoločnosti)

 Klasifikácia cieľov výchovy 
Členia sa podľa rôznych kritérií:
 subjektovo-objektové hľadisko
a. vonkajšie ciele
b. vnútorné ciele
 obsahové hľadisko
a. ciele celkové
b. ciele čiastkové
 hľadisko rozsahu
a. ciele všeobecné
b. konkrétne ciele
c. jedinečné
 hľadisko významové
a. strategické ciele
b. taktické ciele
c. operatívne ciele
 hľadisko náročnosti
a. maximálne
b. optimálne
c. minimálne
 hľadisko záväznosti
a. všeobecne záväzné
b. orientačné
c. výberovo záväzné - nezáväzné
 hľadisko časovej náročnosti
a. blízke
b. stredné
c. vzdialené

 Pozri aj 
metóda výchovy
výchova
cieľ filozofie
cieľ poznania

 Externé odkazy 


Kategória:Výchova